
PëR MIRATIMIN E PLANIT KONTABëL Të PëRGJITHSHëM

Në mbështetje të ligjit 7661, datë 19.1.1993 "Për kontabilitetin", me propozimin e Ministrisë së Financave dhe të Ekonomise, Keshilli i Ministrave

V E N D O S I:

1. Miratimin e planit kontabel të përgjithshem  me cilësinë e sistemit kontabël të përgjithshëm, parashikuar në shkronjen a të nenit 3 të ligjit " Për Kontabilitetin".
2. Me rezervën e përshtatjeve të përligjura nga veçoritë e veprimtarisë, dispozitat e planit kontabël të përgjithshëm zbatohen:
a. nga ndërmarrjet e industrisë, së ndërtimit, të bujqësisë dhe të prodhimeve të tjera.
b. nga ndërmarrjet e tregtisë me shumicë e pakicë, duke përfshirë dhe ato të ushqimit social e të hotelerisë.
c. nga ndërmarjet e transportit, të telekomunikacionit dhe të shërbimeve të tjera të natyrës mall (për treg) qofshin këto të karakterit material apo jomaterial.
ç. nga shoqeritë e profesioneve të lira, të cilat i vendosin llogaritë e tyre me autoritetet tatimore mbi bazën e rezultatit.
d. nga institucionet ose organizatat politike, fetare, shoqërore, profesionale, kulturore e sportive që ushtrojnë veprimtari ekonomike, duke përfshirë dhe fondacionet.
3. Përshtatjet e dispozitave të këtij plani kontabël me veçoritë e subjekteve të caktuara në pikën 2 të këtij vendimi do të kryhen nëpërmjet planeve kontabël të veçanta, siç është parashikuar në shkronjat a dhe b të nenit 4 të ligjit " Për Kontabilitetin".
4. Dispozitat e planit kontabël të përgjithshëm përbëjnë kuadrin bazë të referimit për përgatitjen e planeve kontabël të tjera, të parashikuara në shkronjën b të nenit 3 të ligjit "Për kontabilitetin".
5. Subjektet e parashikuara në pikën 2 të këtij vendimi të marrin masat për ristrukturimin e kontabilitetit të tyre në pajtim me këtë plan kontabël të përgjithshëm, zbatimi i të cilit nis me ushtrimin kontabël që çelet më 1 janar 1994.

Ky vendim hyn në fuqi menjëherë.

KRYETARI I KëSHILLIT Të MINISTRAVE
Aleksandër Meksi
 

